Cuneiform Tablet CCT 3 45a (BM 113494)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi₄-ma um-ma lu-lu-ma a-šu-mì ša i-na-aḫ-DINGIR ša 1 ma-na KÙ.KI a-bu-ni ad-mu-šu-ni-ma a-na en-na-sú-en₆ ù ku-wa-tí té-er-tí i-li-kà-ku-nu-tí-ni a-bi₄ a-ta be-lí a-ta a-ma-kam ma-lá ta-le-e-ú a-wa-tim gu₅-mu-ur-ma ù KÙ.BABBAR li-qé ù šu-ma ṭup-pá-am ša ku-nu-ki-kà e-ri-iš-kà a-dí a-lá-ki-a ṭup-pá-am ša ku-nu-ki-kà dí-in-šu-um ù i-na a-lá-ki-a ṭup-pá-am ša ku-nu-ki-a lá-dí-šu-ma ú ku-a-um ṭup-pu-um ša ku-nu-ki-kà li-mu-ut ù a-šu-mì ša a-mur-a-šur DUMU sú-kà-lí-a ki-ma u₄-mu-šu a-ḫu-ru-ni na-áš-pè-er-tám lá ú-lá-pì-ta-ku-um <gap> šál-ma-a-šur a-ḫi-i ta-ša-me-i-ma i-ta-ṣa-am a-šur-tù-ku-ul-tí ú en-na-nim É-be-tàm li-ip-té-ú-ma a-šar ku-a-tí a-dí a-lá-kà-ni li-ib-ší-ú